
Tisztelt Képviselő-testület!
A polgármesteri tiszteletdíj megállapításának szabályait a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) állapítja meg. A polgármesterek illetményét meghatározó szakaszt módosította a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvény. A módosult rendelkezések az alábbiak:  

71. §  (4) a polgármester megbízatásának időtartamára havonta 

a) az 500 fő és az az alatti lakosságszámú település esetében a nemzetgazdasági átlagkereset 1,5-szeresének;

b) az 501-1500 fő közötti lakosságszámú település esetében a nemzetgazdasági átlagkereset 1,75-szeresének;

c) az 1501-2000 fő közötti lakosságszámú település esetében a nemzetgazdasági átlagkereset kétszeresének;

d) az 2001-2000 fő közötti lakosságszámú település esetében a nemzetgazdasági átlagkereset 2,25-szeresének;

e) az 5001-10.0000 fő közötti lakosságszámú település esetében a nemzetgazdasági átlagkereset két és félszeresének;

f) a 10.001-30.000 fő közötti lakosságszámú település esetében a nemzetgazdasági átlagkereset háromszorosának;

g) a 30.000 fő feletti lakosságszámú település esetében a nemzetgazdasági átlagkereset három és félszeresének megfelelő összegű illetményre jogosult. 

A 71.§ (4a) bekezdése szerint a főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. A nemzetgazdasági átlagkereset alapján számított illetményre a polgármester tárgyév július 1-jétől jogosult. 

A 71.§ (5) bekezdése szerint a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat. 

A 71.§ (6) bekezdése szerint a főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

A központi statisztikai hivatal honlapja szerint a 2024. január – december közötti időszakban  teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 667.365 forint volt.
A polgármester tiszteletdíja, valamint költségtérítése egyértelműen meghatározott az Mötv. alapján, így a Képviselő-testületnek mérlegelési jogköre nincs. 

Alpolgármester:

80.§ (2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

(3) A főpolgármester-helyettes, a főállású alpolgármester, a társadalmi megbízatású alpolgármester, a vármegyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.
	lakosságszám
	polgármesteri illetmény

(főállású)
	polgármesteri (főállású) költségtérítés
	polgármesteri tiszteletdíj

(társadalmi megbízatású)
	polgármesteri (társadalmi megbízatású) költségtérítés
	alpolgármesteri tiszteletdíj 

(társadalmi 

megbízatású)

maximuma
	alpolgármesteri tiszteletdíj 

(társadalmi 

megbízatású)

költségtérítés

maximum

	500 fő és az alatti
	1.001.000 Ft
	150.150 Ft
	500.500
Ft
	75.075 Ft
	450.450 Ft
	67.568 Ft


Mindszentkálla Község Önkormányzata Képviselő-testülete a társadalmi megbízatású alpolgármester tiszteletdíját havi bruttó 75.000 Ft-ban költségtérítését havi bruttó 11.250 Ft-ban állapította meg. 
Határozati javaslatok:
MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK
……./2025. (….) HATÁROZATA

A polgármester tiszteletdíjának megállapításáról

Mindszentkálla Község Önkormányzata Képviselő-testülete Csombó Zoltán, polgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (5) bekezdése és a 146/M.§-a alapján 2025. július 1. napjától havi bruttó 500.500 Ft-ban állapítja meg. 

A polgármester a Mötv. 71. § (6) bekezdése alapján havonta bruttó 75.075 Ft – tiszteletdíja 15 %-ának megfelelő - összegű költségtérítésre jogosult. 

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Meilinger Csaba, alpolgármester

Határidő: azonnal

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK
……./2025. (….) HATÁROZATA

Az alpolgármester tiszteletdíjának megállapításáról
Mindszentkálla Község Önkormányzata Képviselő-testülete Meilinger Csaba, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján …………. napjától havi bruttó ……..- Ft-ban  állapítja meg. 

Az alpolgármester az Mötv. 80. § (3) bekezdése alapján havonta  …….- Ft - tiszteletdíja 15 %-ának megfelelő - összegű költségtérítésre jogosult. 

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.
Felelős: Csombó Zoltán, polgármester

Határidő: azonnal.

